Asianomaiset komission päätökset luetellaan liitteessä I, jossa myös esitetään perustelut kunkin säädöksen vanhentumiselle. Perustelut liittyvät objektiivisiin kriteereihin, jotka osoittavat, että päätösten oikeusvaikutukset ovat päättyneet ja että ne ovat vanhentuneet, koska i) niiden oikeusperusta ei ole enää voimassa ja ii) ne on joko sisällytetty myöhemmin annettuun säädökseen (esim. asetukseen (EU) N:o 549/2013) tai niihin liittyvät toiminnalliset velvoitteet on täytetty.

Näistä 12 päätöksestä viisi liittyy komission delegoidussa asetuksessa (EU) 2020/2147 lueteltuihin viiteen kysymykseen. Sen vuoksi nämä viisi päätöstä kumotaan vastaavilla komission täytäntöönpanoasetuksilla, jotka on annettu BKTL-asetuksen 5 artiklan 3 kohdan mukaisesti.

–Komission päätös 93/454/ETY, Euratom, tehty 22 päivänä heinäkuuta 1993, tuotantoon ja tuontiin liittyvien verojen määritelmästä markkinahintaisen bruttokansantuotteen muodostamisen yhdenmukaistamisesta annetun neuvoston direktiivin 89/130/ETY, Euratom 1 artiklan soveltamiseksi on vanhentunut, koska säädöksen aineellinen sisältö on sisällytetty myöhemmin annettuihin säädöksiin. Tuotantoon ja tuontiin liittyvien verojen määritelmä esitetään asetuksen (EU) N:o 549/2013 liitteessä A olevassa 4.14 ja 4.29 kohdassa.

–Komission päätös 93/475/ETY, Euratom, tehty 22 päivänä heinäkuuta 1993, tuotannon ja tuonnin tukipalkkioiden määritelmästä markkinahintaisen bruttokansantuotteen muodostamisen yhdenmukaistamisesta annetun neuvoston direktiivin 89/130/ETY, Euratom 1 artiklan soveltamiseksi on vanhentunut, koska säädöksen aineellinen sisältö on sisällytetty myöhemmin annettuihin säädöksiin. Tuotannon ja tuonnin tukipalkkioiden määritelmä esitetään asetuksen (EU) N:o 549/2013 liitteessä A olevassa 4.30–4.40 kohdassa.

–Komission päätös 93/570/ETY, Euratom, tehty 4 päivänä lokakuuta 1993, muiden tuotantoon liittyvien verojen ja välituotekäytön välisestä erosta markkinahintaisen bruttokansantuotteen muodostamisen yhdenmukaistamisesta annetun neuvoston direktiivin 89/130/ETY, Euratom 1 artiklan soveltamiseksi on vanhentunut, koska säädöksen aineellinen sisältö on sisällytetty myöhemmin annettuihin säädöksiin. Päätöksessä kuvataan palvelujen oston ja asetuksen (EU) N:o 549/2013 liitteessä A olevassa 4.23 kohdassa tarkoitettujen verojen välistä eroa.

–Komission päätös 97/157/EY, Euratom, tehty 12 päivänä helmikuuta 1997, yhteissijoitusyritysten tulojen kohtelusta markkinahintaisen bruttokansantulon muodostamisen yhdenmukaistamisesta annetun neuvoston direktiivin 89/130/ETY, Euratom täytäntöön panemiseksi on vanhentunut, koska säädöksen aineellinen sisältö on sisällytetty myöhemmin annettuihin säädöksiin. Näistä menettelytavoista (joihin viitataan myös ”keskinäisinä rahastoina” tai ”kollektiivisina sijoitusrahastoina”) säädetään asetuksen (EU) N:o 549/2013 liitteessä A olevassa 4.70 ja 5.160–5.161 kohdassa.

–Komission päätös 97/178/EY, Euratom, tehty 10 päivänä helmikuuta 1997, menettelytapojen määrittelemisestä siirryttäessä Euroopan koottujen tilien järjestelmästä (EKT:n toinen painos) Euroopan kansantalouden tilinpidon ja aluetilinpidon järjestelmään (EKT 1995) on vanhentunut, koska sen toiminnalliset velvoitteet on täytetty.

–Komission päätös 97/619/EY, Euratom, tehty 3 päivänä syyskuuta 1997, jäsenvaltioiden BKTL-arvioiden muutoksista markkinahintaisen bruttokansantulon muodostamisen yhdenmukaistamisesta annetun neuvoston direktiivin 89/130/ETY, Euratom täytäntöön panemiseksi on vanhentunut, koska sen toiminnalliset velvoitteet on täytetty. Päätös koskee BKTL-tarkastussykliin liittyviä toiminnallisia kysymyksiä (varaumat, tehty työ).

–Komission päätös 98/501/EY, Euratom, tehty 24 päivänä heinäkuuta 1998, markkinahintaisen bruttokansantulon muodostamisen yhdenmukaistamisesta annetun neuvoston direktiivin 89/130/ETY, Euratom 1 artiklan soveltamiseksi toteutetussa liiallisia alijäämiä koskevasta menettelystä tehtyyn pöytäkirjaan liittyvässä työssä tunnistetuista tietyistä erityisistä taloustoimista on vanhentunut, koska säädöksen aineellinen sisältö on sisällytetty myöhemmin annettuihin säädöksiin. Tästä menettelystä säädetään asetuksessa (EU) N:o 549/2013.

Liite II

Luettelo säädöksistä, jotka poistetaan aktiivisesta säännöstöstä

Komission päätökset

Komission päätös 93/454/ETY, Euratom, tehty 22 päivänä heinäkuuta 1993, tuotantoon ja tuontiin liittyvien verojen määritelmästä markkinahintaisen bruttokansantuotteen muodostamisen yhdenmukaistamisesta annetun neuvoston direktiivin 89/130/ETY, Euratom 1 artiklan soveltamiseksi

(EYVL L 213, 24.8.1993, s. 18)

Komission päätös 93/475/ETY, Euratom, tehty 22 päivänä heinäkuuta 1993, tuotannon ja tuonnin tukipalkkioiden määritelmästä markkinahintaisen bruttokansantuotteen muodostamisen yhdenmukaistamisesta annetun neuvoston direktiivin 89/130/ETY, Euratom 1 artiklan soveltamiseksi

(EYVL L 224, 3.9.1993, s. 27)

Komission päätös 93/570/ETY, Euratom, tehty 4 päivänä lokakuuta 1993, muiden tuotantoon liittyvien verojen ja välituotekäytön välisestä erosta markkinahintaisen bruttokansantuotteen muodostamisen yhdenmukaistamisesta annetun neuvoston direktiivin 89/130/ETY, Euratom 1 artiklan soveltamiseksi

(EYVL L 276, 9.11.1993, s. 13)